OpenLLM-France/wikimedia huggingface dataset:
# Solemont

Solemont és un municipi francès situat al departament del Doubs i a la regió de Borgonya - Franc Comtat. L'any 2007 tenia 145 habitants.

## Demografia
### Població

El 2007 la població de fet de Solemont era de 145 persones. Hi havia 54 famílies de les quals 16 eren unipersonals (4 homes vivint sols i 12 dones vivint soles), 17 parelles sense fills i 21 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 67 habitatges, 61 eren l'habitatge principal de la família i 6 eren segones residències. 64 eren cases i 2 eren apartaments. Dels 61 habitatges principals, 57 estaven ocupats pels seus propietaris, 3 estaven llogats i ocupats pels llogaters i 1 estava cedit a títol gratuït; 6 tenien tres cambres, 13 en tenien quatre i 41 en tenien cinc o més. 49 habitatges disposaven pel capbaix d'una plaça de pàrquing. A 22 habitatges hi havia un automòbil i a 34 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Solemont el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 4 |
| 0 | 75 a 79 | 0 |
| 0 | 70 a 74 | 0 |
| 4 | 65 a 69 | 4 |
| 4 | 60 a 64 | 0 |
| 4 | 55 a 59 | 0 |
| 0 | 50 a 54 | 8 |
| 20 | 45 a 49 | 4 |
| 4 | 40 a 44 | 4 |
| 12 | 35 a 39 | 16 |
| 4 | 30 a 34 | 4 |
| 4 | 25 a 29 | 4 |
| 0 | 20 a 24 | 8 |
| 20 | 15 a 19 | 16 |
| 16 | 10 a 14 | 16 |
| 4 | 5 a 9 | 8 |
| 4 | 0 a 4 | 0 |

## Economia

El 2007 la població en edat de treballar era de 101 persones, 77 eren actives i 24 eren inactives. De les 77 persones actives 68 estaven ocupades (40 homes i 28 dones) i 8 estaven aturades (4 homes i 4 dones). De les 24 persones inactives 6 estaven jubilades, 5 estaven estudiant i 13 estaven classificades com a «altres inactius».

### Ingressos

El 2009 a Solemont hi havia 60 unitats fiscals que integraven 153 persones, la mediana anual d'ingressos fiscals per persona era de 15.620 €.

### Activitats econòmiques

Dels 2 establiments que hi havia el 2007, 1 era d'una empresa de fabricació d'altres productes industrials i 1 d'una empresa de comerç i reparació d'automòbils.
L'any 2000 a Solemont hi havia 8 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Solemont a l'INSEE.
* Évolution et structure de la population Fitxa amb el detall de dades de Solemont a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Syndyoceras cooki

Syndyoceras cooki és una espècie extinta de mamífer artiodàctil de la família Protoceratidae. Aquest animal, que era semblant a un cérvol, tenia dos parells de banyes i dos dits en la peülla; visqué a Nord-amèrica durant el període Miocè.
Es tracta de l'única espècie classificada actualment en el gènere Syndyoceras. L'holotip d'aquesta espècie fou descobert a Nebraska (Estats Units).

## Referències

* ↑ Barbour, E. H «A new Miocene artiodactyl» (PDF) (en anglès). Science, 22, 572, 1905, pàg. 797-798.
# 88

    Aquesta pàgina és per a l'any. Per al nombre, vegeu vuitanta-vuit.
El 88 (LXXXVIII) fou un any de traspàs començat en dimarts del calendari julià.

## Esdeveniments

* 9 d'abril: inici del regnat de l'emperador Han de la Xina Hedi (final el 106).
* 13 de setembre: celebració dels Jocs Seculars a Roma.
* Tardor, Guerra Dacia: victòria de Lucius Tettius Julianus en la Tapae sobre els dacis, que són retrocedits a l'altra banda del Danubi. La capital de Decèbal, Sarmizegetusa, no es pot prendre.
* Climent I succeeix a Anaclet com a Papa de Roma.
* El general xinès Ban Chao sotmet la ciutat de Yarkand i atura la intervenció dels indo-escites (Kusana) a la conca del Tarim.

## Referències

* ↑ Columbia University Press. Columbia chronologies of Asian history and culture, 2000, p. 751. ISBN 978-0-231-11004-4.
* ↑ Charles Robustel. Histoire des empereurs et des autres princes qui ont régné durant les six premiers siècles de l’Église. 2, 1691.
* ↑ Bloomsbury Publishing. A Chronology of the Roman Empire, 2010, p. 880. ISBN 978-1-4411-5192-6.
* ↑ Éditions de l'Atelier. La papauté, 2002, p. 169. ISBN 978-2-7082-3635-6.
* ↑ Payot. L’Empire des steppes, Attila, Gengis-Khan, Tamerlan, 1965.
# Anna Puertes Espadas

Anna Puertes Espadas (Beniparrell, 28 d'abril de 1999) és una pilotaire valenciana, jugant en la modalitat de raspall.
Començà a jugar a pilota amb la seua germana Noèlia Puertes a Beniparrell, jugant tant a raspall com a galotxa, junt als xics, ja que no hi ha lliga femenina en esta modalitat. En la modalitat de raspall, fou campiona en 2015 del Campionat per equips de raspall femení juntament amb la seua germana Noèlia, i subcampiona en 2016. Va guanyar l'Individual en la VI edició (2016), i la Supercopa en 2015.
Va participar en la jornada de raspall femení celebrada al Trinquet de Pelayo el 23 d'abril de 2016, on per primera vegada se celebrava una partida femenina a l'horari habitual, amb ampla cobertura mediàtica i notable afluència de públic al centenari recinte esportiu.
Palmarés :
| A. | competició | mitgera | puntera | adversàries |
| 2018 | Autonòmic sub-23 | Fanni | × | Ana Sanchis i Amparo |
| 2020 | Individual de raspall femení | × | × | Victòria de València |

## Referències

* ↑ «La pilota progressaria molt més si tots jugàrem per amor a ella». PilotaVeu, 10-08-2016. Arxivat de l'original el 2016-09-13. [Consulta: 17 agost 2016].
* ↑ «Ana de Beniparrell - Pilota a l'Escola - Generalitat Valenciana». [Consulta: 10 febrer 2024].
* ↑ «Noelia Puertes: «No se asocia que una mujer vaya al trinquet si no es por un familiar»». Las Provincias, 07-04-2016.
* ↑ Entrevista a Noèlia Puertes i Anna Puertes a revista Saó del 26 de gener de 2016
* ↑ Xeraco i Beniparrell campions autonòmics de raspall a Gavarda Arxivat 2016-09-13 a Wayback Machine. notícia a PilotaVeu del 28 de juny de 2015
* ↑ «Ontinyent vibra amb les finals de l'Autonòmic de raspall». PilotaVeu, 19-12-2016. Arxivat de l'original el 2016-12-20 [Consulta: 19 desembre 2016]. Arxivat 2016-12-20 a Wayback Machine.
* ↑ Ana de Beniparrell, Aida de Moixent, Ángela de Sueca, Eva de Meliana i Clàudia de la Valldigna campiones del “VI Autonòmic de Raspall Individual Femení” Arxivat 2016-09-13 a Wayback Machine. notícia a PilotaVeu del 2 d'agost de 2016
* 1 2 Soldado, Alberto «Las chicas normalizan el Joc de Pilota». Crónica del Deporte Valenciano (Levante-EMV), 2016, pàg. 18.
* ↑ «Beniparrell y Bicorp, campeones de la "Supercopa raspall 2015"». Superdeporte, 10-10-2015.
* ↑ «Un joc de dones i cavallers». Las Provincias, 23-04-2016.
* ↑ «Erika, Júlia, Ana i Fanni, lesreines del raspall a Alcàsser». Superdeporte, 21-02-2018. Arxivat de l'original el 2018-02-21 [Consulta: 21 febrer 2018]. Arxivat 2018-02-21 a Wayback Machine.
* ↑ J. Cano. «Una altra demostració de facultats de Victoria». Superdeporte, 19-10-2020. [Consulta: 20 octubre 2020].
# Sommeron

Sommeron és un municipi francès situat al departament de l'Aisne i a la regió dels Alts de França. L'any 2007 tenia 134 habitants.

## Demografia
### Població

El 2007 la població de fet de Sommeron era de 134 persones. Hi havia 48 famílies de les quals 8 eren unipersonals (8 dones vivint soles i 8 dones vivint soles), 12 parelles sense fills, 20 parelles amb fills i 8 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 55 habitatges, 48 eren l'habitatge principal de la família, 4 eren segones residències i 3 estaven desocupats. 54 eren cases i 1 era un apartament. Dels 48 habitatges principals, 42 estaven ocupats pels seus propietaris i 6 estaven llogats i ocupats pels llogaters; 9 tenien tres cambres, 8 en tenien quatre i 31 en tenien cinc o més. 15 habitatges disposaven pel capbaix d'una plaça de pàrquing. A 19 habitatges hi havia un automòbil i a 27 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Sommeron el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 8 | 75 a 79 | 0 |
| 0 | 70 a 74 | 8 |
| 4 | 65 a 69 | 8 |
| 4 | 60 a 64 | 4 |
| 0 | 55 a 59 | 0 |
| 4 | 50 a 54 | 0 |
| 4 | 45 a 49 | 0 |
| 4 | 40 a 44 | 8 |
| 16 | 35 a 39 | 4 |
| 0 | 30 a 34 | 8 |
| 4 | 25 a 29 | 4 |
| 0 | 20 a 24 | 0 |
| 0 | 15 a 19 | 8 |
| 12 | 10 a 14 | 4 |
| 12 | 5 a 9 | 8 |
| 4 | 0 a 4 | 8 |

## Economia

El 2007 la població en edat de treballar era de 76 persones, 61 eren actives i 15 eren inactives. De les 61 persones actives 60 estaven ocupades (31 homes i 29 dones) i 1 aturada (1 dona i 1 dona). De les 15 persones inactives 5 estaven jubilades, 5 estaven estudiant i 5 estaven classificades com a «altres inactius».

### Activitats econòmiques

Dels 4 establiments que hi havia el 2007, 2 eren d'empreses alimentàries, 1 d'una empresa de comerç i reparació d'automòbils i 1 d'una entitat de l'administració pública.
L'any 2000 a Sommeron hi havia 12 explotacions agrícoles que ocupaven un total de 420 hectàrees.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Sommeron a l'INSEE.
* Évolution et structure de la population Fitxa amb el detall de dades de Sommeron a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Shahed 131

El Shahed 131, dit igualment Gueran-1 en el seu servei amb les forces armades russes, és un dron fabricat a l'Iran que es feu notori l'octubre del 2022 arran del seu ús en la invasió russa d'Ucraïna. Porta un motor Wankel, model Shahed-783/788. Janes n'ha publicat un resum tècnic detallat. Té una ogiva de 15 kg i un abast de 900 km.
La seva planta motriu és el motor Wankel Serat-1, que és una còpia del motor Wankel Beijing Micropilot UAV Control System Ltd MDR-208. El dron utilitzat per a l'atemptat d'Abqayq-Khurays (2019) portava un motor d'aquest tipus. L'atac fou comunicat al Secretariat de l'ONU en el marc de les investigacions relatives a la Resolució 2231 del Consell de Seguretat de les Nacions Unides.
Es descobrí que el sistema de control del vol del Shahed-131 es podien connectar als satèl·lits Iridium, cosa que en teoria permetria modificar-ne la trajectòria en ple vol. El controlador de vol té un sistema de navegació inercial auxiliar basat en un giroscopi MEMS. Les seves instruccions principals deriven d'un sistema GPS de nivell comercial.

## Història operacional

El dron fou vist per primera vegada a la península Aràbiga quan els rebels houthis el feren servir per atacar objectius saudites.
Fou utilitzat en la invasió russa d'Ucraïna que començà el 2022 amb el nom rus de «Gueran-1».

## Referències

* 1 2 «A "Younger" Version Geran-1 (Shahed-131) Kamikaze Drone Spotted After Night Attack From Crimea | Defense Express» (en anglès). en.defence-ua.com. [Consulta: 18 desembre 2022].
* 1 2 3 «Russians began to use Shahed-131 kamikaze drones» (en anglès). mil.in.ua, 13 octubre 2022. [Consulta: 18 desembre 2022].
* 1 2 Binnie, Jeremy «Ukraine conflict: Details of Iranian attack UAV released» (en anglès). Janes. IHS, 29-09-2022.
* ↑ «Russia's Iranian Shahed-131 Drones Have US-Made Components – UAS VISION» (en anglès).
* 1 2 «Iranian Missiles Threaten To Boost Russia's Deadly Air Campaign In Ukraine» (en anglès). RadioFreeEurope/RadioLiberty.
* ↑ Kossov, Igor. «How Russia uses Iranian drones to try to overwhelm Ukraine's air defense» (en anglès). The Kyiv Independent, 24-10-2022.
* 1 2 Panasovskyi, Maksim. «The AFU captured a kamikaze drone Shahed-131 - a smaller version of Shahed-136, weighing 135 kg, warhead weighing 15 kg and a launch range of 900 km» (en anglès). gagadget.com.
* ↑ «Takeaways from Iranian National Aerospace Exhibition 2014» (en anglès). www.uskowioniran.com, 25-11-2014.
* 1 2 Mehdi H. [@mhmiranusa]. «New pictures by @Reuters from US report to @UN Security Council on the UAV used for Aramco attack in Abqaiq. Shows its engine & vertical gyro compared to the ones from Iranian Shahed-123 UAV and a far picture of that delta wing UAV in an IRGC exhibition. t.co/kJrMtb7goz» (en anglès), 19-12-2019. Arxivat de l'original el 20 gener 2022.
* ↑ «An Advanced Radio Communication Device on American Processors Found in the Shahed-136» (en anglès). Defense Express, 06-10-2022. [Consulta: 19 octubre 2022].
* 1 2 «Не тільки Shahed-136, з'явилось детальне дослідження ще одного іранського дрона камікадзе, який використовує РФ» (en ucraïnès). Defense Express. [Consulta: 18 desembre 2022].
# Joan Novelles Andreu

Joan Novelles Andreu (Santa Coloma de Queralt, 8 de març de 1704 – 21 d'agost de 1756) va ser un escultor català.
És fill del pintor Pere Novelles, habitant de Les Piles de Gaià. El 18 de febrer de 1720 firma un contracte d'aprenent de sis anys de durada amb l'escultor sarralenc Isidre Espinalt.
El 19 d'agost de 1739 es casa amb Magina Briansó Arnavat. Un dels seus fills, Mariano Novellas, també esdevindrà escultor.
El 1745 exerceix les funcions de regidor de Santa Coloma de Queralt. Probablement vers aquell any estaria construint l'altar de la Mare de Déu dels Àngels a l'església parroquial de la Vila, atès que firma un document el 22 de maig de 1747 acreditant que encara se li deuen 104 de les 262 lliures estipulades per aquest contracte.
El 10 de setembre de 1747 firma un contracte per a la realització de l'altar major del convent de Sant Francesc de Montblanc. Novelles hi resideix fins a principis de 1750, quan es dona per verificada la conclusió de l'obra (1750), per la qual ja ha cobrat les 500 lliures acordades.
La darrera referència artística de Novelles és l'obra realitzada a l'església i santuari de la Mare de Déu de Passanant. El 18 de gener de 1750 firma un contracte per la decoració escultòrica de la volta. Segons apunta Maria Garganté, un any més tard també es responsabilitza d'arranjar el relleu de les parets de l'interior, les escultures situades darrere de la Mare de Déu, la mitja taronja i el cimbori del cambril.
El 1755 és escollit sotsbatlle de Santa Coloma de Queralt, on morirà el 21 d'agost de 1756, essent enterrat al fossar de l'església parroquial.

## Referències

* 1 2 Puig Sanchis, Isidre «L'escultor Mariano Novellas, deixeble de Lluís Bonifàs». L'època del Barroc i els Bonifàs, 2007, pàg. 314.
* ↑ Puig Sanchis, 2007, p. 315.
* ↑ Grau Pujol, Josep M. T; Puig i Tàrrech, Roser «La nissaga dels escultors Espinalt, de Sarral, i la seva producció artística. Algunes aportacions». Quaderns d'història tarraconense, n.8, 1989, pàg. 81.
* ↑ Hugas, Bonaventura Bassegoda i; Riera, Joaquim Garriga i; París, Jordi. L'Època del Barroc i els Bonifàs: actes de les Jornades d'història de l'art a Catalunya, Valls, 1, 2 i 3 de juny de 2006. Edicions Universitat Barcelona, 2007, p. 314. ISBN 978-84-475-3195-0.
* ↑ «Arxiu de la Corona d'Aragó, Reial Audiència, Registres, 262, f.143» (en castellà). Arxiu Corona d'Aragó, 1745. [Consulta: 1r setembre 2022].
* ↑ Llobet i Portella, Josep Maria «Documents sobre retaules catalans (1375-1863)». Palesta Universitaria, n. 19, 2008, pàg. 111 i 112.
* ↑ Puig, Isidre «El retaule dels Sants Joans del convent de Sant Francesc de Montblanc. Noves consideracions sobre el pintor Pere Teixidor». Aplec de treballs, n. 17, 1999, pàg. 93.
* ↑ Garganté, Maria «L'església parroquial i santuari de Passanant: del projecte de Josep Prat a la singularitat del cambril». Aplec de treballs, n. 21, 2003, pàg. 184.
* ↑ «Arxiu Corona d'Aragó, Reial Audiència, Registres, 525, f.105» (en castellà), 1755. [Consulta: 1r setembre 2022].
* ↑ «AHAT, Parroquials, Santa Coloma de Queralt, òbits (1744-1766), f.454». AHAT, 21-08-1756. [Consulta: 30 agost 2022].
# Ivanoe Bonomi

Ivanoe Bonomi (italià: /iˈvaːnoe boˈnɔːmi/; Màntua, 18 d'octubre de 1873 ‒ Roma, 20 d'abril de 1951) fou un polític italià. Integrat en el socialisme revisionista, va ser president del consell de ministres de 1921 a 1922 i de 1944 a 1945. President del Senat el 1948.

## Biografia política

Bonomi va ser elegit diputat en les files socialistes, però és expulsat del partit en el 1912, pel seu suport a la guerra de Líbia. S'uní amb altres personalitats per a formar el Partit Socialista Reformista Italià. Ocupa el càrrec de ministre el 1916 i fou President del Consell entre 1921 i 1922. Va donar suport el govern liderat per Luigi Facta i el 1924 va ser candidat com a diputat. Va ser vençut pel candidat de la Llista Nacional. Després de la instauració de la dictadura de Benito Mussolini es va retirar de la política.
No obstant això, va retornar el 25 de juliol de 1943. Després de la caiguda del segon govern Badoglio, el 18 de juny del 1944, va formar un executiu d'unitat nacional. Va ser obligat a dimitir el 26 d'abril del 1945 a causa de les discrepàncies entre els partits del Comitè d'Alliberament Nacional. El 1947 va participar en les conferències per la pau en qualitat de representant del govern italià. A les eleccions legislatives italianes de 1948 va ser escollit senador en les files del Partit Socialista Democràtic Italià i poc abans de morir fou nomenat president del Senat d'Itàlia. Va ser president del Partit Socialista Democràtic Italià fins a la seva mort.

## Honors

    Orde Suprem de la Santíssima Anunciació (1920)
    Gran Creu de Cavaller de l'Orde de Sant Maurici i Sant Llàtzer (1920)
    Gran Creu de Cavaller de l'Orde de la Corona d'Itàlia (1920)
# Justin Oien

Justin Oien (Escondido, Califòrnia, 5 de maig de 1995) és un ciclista estatunidenc, professional des del 2015. Va córrer a l'equip Caja Rural-Seguros RGA. El 2019 va fitxar per l'equip UCI Continental.

## Palmarès

* 2017
** Vencedor d'una etapa al Roine-Alps Isera Tour

## Referències

* ↑ «Caja Rural-Seguros RGA complete 2017 roster with Justin Oien signing». cyclingnews.com. [Consulta: 27 novembre 2016].
* ↑ «Las fotos de los hombres del Caja Rural - Seguros RGA» (en spanish). Biciciclismo. Cycling Total comunicación y servicios S.L., 02-01-2018 [Consulta: 7 gener 2018].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Oriol Balmes i Bosch

Oriol Balmes i Bosch (Sant Quirze de Besora, 1927 - Barcelona, 1 de desembre de 2015) va ser un pintor català, membre dels Betepocs, grup pictòric format a Catalunya el 1943 per artistes que havien estudiat a la Llotja.
Va estudiar art a l'Acadèmia Baixas, a la Llotja i a l'Escola de Belles Arts de Barcelona.
Va ser membre dels Betepocs, un dels primers grups pictòrics que van aparèixer a Catalunya durant els primers anys de la postguerra.
Va establir com a norma no assistir a concursos o esdeveniments competitius. Malgrat l'escassetat d'exposicions, la seva obra és madura i vigorosa i d'una professionalitat indiscutible.
Es va dedicar intensament a la pintura mural al fresc, a més de la seva producció d'oli i guaix, treballant en nombrosos encàrrecs per a esglésies i entitats comercials de Madrid, Bilbao, Sevilla, EUA, Puerto Rico, etc.
En la seva obra predominen els temes de figures i natures mortes, amb un tractament constructiu i geometritzador deutor del cubisme i de la pintura de Picasso.
El rigor geomètric i la simplificació angular i intel·lectualitzada de les formes i els objectes no impedeixen que el pintor realitzi una captura penetrant del gest i desenvolupi de manera intuïtiva i lliure els recursos expressius del color.

## Referències

* 1 2 «Betepocs, la cultura que passa». Institut Català per a la Recerca en Escultura - ICRE, 13-04-2015. [Consulta: 27 setembre 2024].
* ↑ «Oriol Balmes i Bosch» (en en,es,cat). [Consulta: 30 juliol 2024].
* ↑ «The Work of Oriol Balmes - The Artist». [Consulta: 27 setembre 2024].
* ↑ «The Work of Oriol Balmes - Exhibitions». [Consulta: 27 setembre 2024].
* ↑ «The Work of Oriol Balmes - Paintings». [Consulta: 27 setembre 2024].
* 1 2 «The Work of Oriol Balmes - References». [Consulta: 27 setembre 2024].
* ↑ «Oriol Balmes Bosch cedeix dos quatres de gran formt a la Vella» (en castellà), 09-07-2014. [Consulta: 27 setembre 2024].
# Yeosu

Yeosu (en hangul: 여수시) és una ciutat de la província de Jeolla del Sud, a Corea del Sud. La ciutat vella de Yeosu, fundada el 1949, i la de Yeocheon, fundada el 1986, es fusionaren en una única municipalitat el 1998.
La ciutat està composta per la península de Yeosu i 317 illes, de les quals només 49 estan habitades.
Yeosu és conegut per haver acollit l'exposició universal del 2012, la segona del país després de la que organitzà Daejeon.
# Portada/efemèride novembre 30

Winston Churchill
« 29 de novembre · 30 de novembre · 1 de desembre »
# Villa San Secondo

Villa San Secondo, (Vila San Sgond en piemontès) és un municipi situat al territori de la província d'Asti, a la regió del Piemont (Itàlia).
Limita amb els municipis de Castell'Alfero, Corsione, Cossombrato, Frinco, Montechiaro d'Asti, Montiglio Monferrato i Tonco.
Pertany al municipi la frazione de San Carlo Valbarera.